URDHËR
Nr. 170, datë 8.6.2020

PËR MIRATIMIN E FORMËS DHE TË PËRMBAJTJES SË KARTËS SË IDENTIFIKIMIT, PËR INSPEKTORIN QË KRYEN INSPEKTIM TEKNIK, NË SEKTORIN E GAZIT NATYROR

Në mbështetje të nenit 102, pika 4, të Kushtetutës, të nenit 100, të ligjit nr. 102/2015, “Për sektorin e gazit natyror”, të ndryshuar; të nenit 30, pika 4, të ligjit nr. 10433, datë 16.6.2011, “Për inspektimin në Republikën e Shqipërisë”; të pikës 6, të kreut II, të vendimit të Këshillit të Ministrave nr. 573, datë 3.10.2018, “Për miratimin e rregullave dhe të procedurave në ushtrimin e funksioneve mbikëqyrëse në sektorin e gazit natyror të ministrisë përgjegjëse për energjinë”, si dhe të vendimit nr. 410, datë 13.5.2015, të Këshillit të Ministrave, “Për krijimin, organizimin dhe funksionimin e Inspektoratit Shtetëror Teknik dhe Industrial”,

URDHËROJ:

1. Inspektorët e Inspektoratit Shtetëror Teknik dhe Industrial (ISHTI), që mbulojnë aktivitetet e sektorit të gazit natyror dhe që do të ushtrojnë detyra për inspektimin teknik të pajisjeve dhe të instalimeve që shërbejnë për transportimin, shpërndarjen, depozitimin nëntokësor të gazit natyror, përpunimin, si dhe trajtimin e gazit natyror të lëngëzuar, pajisen me kartën e identifikimit të inspektorit për sektorin e gazit natyror. 
2. Specialistët që plotësojnë kushtet e përcaktuara në pikën 1 të këtij urdhri, për të ushtruar detyrën e inspektorit dhe që janë të punësuar në drejtorinë përkatëse, që mbulon aktivitetin e gazit natyror, në kuadër të ISHTI-së, e cila ngrihet dhe funksionon në bazë të urdhrit nr. 173, datë 24.12.2019, të Kryeministrit, “Për miratimin e strukturës dhe të organikës së Inspektoratit Shtetëror Teknik dhe Industrial”, pajisen me kartën e identifikimit të inspektorit për sektorin e gazit natyror. 
Dokumentacioni i përpunuar dhe i kompletuar nga struktura përkatëse e ISHTI-së, përcillet në Inspektoratin Qendror për miratimin dhe për lëshimin e kartës së identifikimit të Inspektorit për sektorin e gazit natyror. 
Inspektori i Përgjithshëm miraton kartën e identifikimit për secilin inspektor që kryen inspektim teknik në sektorin e gazit natyror. 
Marrja e kartës së identifikimit bëhet mbi bazën e një procesverbali në njësinë që mbulon burimet njerëzore në ISHTI. Ndërsa, një kopje origjinale e kartës së identifikimit të inspektorit për sektorin e gazit natyror, ruhet në Zyrën e Arkiv-Protokollit të Inspektoratit Qendror.
3. Formati i Kartës se Identifikimit të Inspektorit për sektorin e gazit natyror, duhet të përmbajë:
- ministrinë që mbulon sektorin e gazit natyror;
- institucionin që ushtron detyrën e inspektimit;
- emrin dhe mbiemrin e inspektorit dhe pozicionin në njësinë/sektorin ku është i punësuar;
- foto të inspektorit që do të mbajë kartën;
- datën e lëshimit;
- datën e skadencës;
- logon e IQ-së dhe logon e ISHTI-së,
- bazën ligjore; 
- emrin dhe firmën e inspektorit të përgjithshëm që bën miratimin;
- vulën e Inspektoratit Qendror.
4. Modeli i kartës së inspektorit të gazit natyror do të jetë sipas shtojcës 1 që i bashkëlidhet këtij urdhri.
5. Zotëruesi i kartës së inspektorit për gazin natyror vepron dhe realizon detyrën e tij inspektuese, brenda kuadrit ligjor që përcakton fusha e veprimit të ligjit nr. 10433, datë 16.6.2011, “Për inspektimin në Republikën e Shqipërisë” dhe ligjit nr. 102/2015, datë 23.9.2015, “Për sektorin e gazit natyror”, të ndryshuar, si dhe aktet nënligjore të tij.
6. Në rast të largimit nga pozicioni i punës në njësinë e ISHTI-së, që mbulon sektorin e gazit natyror, inspektori dorëzon me procesverbal kartën e inspektorit pranë njësisë që mbulon burimet njerëzore në ISHTI.
7. Karta e identifikimit të inspektorit të gazit natyror përdoret vetëm nga mbajtësi i saj. Në rast humbjeje ose dëmtimi të kartës mbajtësi ka detyrim ligjor të njoftojë brenda 5 (pesë) ditëve pranë kryeinspektorit të ISHTI-së dhe Inspektoratit Qendror.
8. Inspektorati Shtetëror Teknik dhe Industrial të marrë masat e nevojshme organizative, si dhe të përcaktojë fondet e nevojshme për përgatitjen e kartës së identifikimit të inspektorit për gazin natyror. 
9. Ngarkohet Drejtoria e Programit të Zhvillimit në Fushën e Hidrokarbureve dhe Inspektorati Shtetëror Teknik dhe Industrial për ndjekjen e zbatimit të këtij urdhri.
Ky urdhër hyn në fuqi menjëherë dhe botohet në Fletoren Zyrtare. 

1. Forma dhe përmasa e kartës:
Trashësia e kartës: 0.51 mm deri në 1.02 mm;
Lloji i kartës : CR 80 dhe CR 79ISOPVC;
Dimensionet e kartës : ISO standard CR80 85.6 mm x 54 mm dhe CR 79 83.9 x 51 mm.
- Pjesa e përparme e kartës do të ketë këtë përmbajtje:
Stema e Republikës (në krye, në mes të kartës)
Republika e Shqipërisë (poshtë stemës në mes të kartës)
Ministria e Infrastrukturës dhe Energjisë (poshtë Republikës së Shqipërisë)
Inspektorati Shtetëror Teknik dhe Industrial (poshtë MIE-s)
Në qendër, fotoja e inspektorit të gazit.
(dhe poshtë fotos)
Karta e Inspektorit të Gazit Natyror.
Emër Mbiemër:
Pozicioni:
Data e lëshimit dhe skadencës së kartës
- Pjesa prapa e kartës së inspektorit do të ketë këtë përmbajtje:
Logoja e Inspektoratit Qendror dhe logoja e Inspektoratit Shtetëror Teknik dhe Industrial (në krye të kartës).
Poshtë logos së IQ-së dhe ISHTI-së jepet baza ligjore e lëshimit të kartës së inspektorit: 
“Në zbatim të ligjit nr. 10433, datë 16.6.2011, ‘Për inspektimin në Republikën e Shqipërisë’ dhe të ligjit nr. 102/2015, datë 23.9.2015, ‘Për sektorin e gazit natyror”.
Poshtë bazës ligjore vendoset inspektori i përgjithshëm – Emër Mbiemër. 
Poshtë emrit vendoset vula dhe nënshkruhet nga inspektori i përgjithshëm.
Dhe më poshtë, në mes të kartës shënohet:
“Kjo kartë përdoret vetëm nga mbajtësi i saj. Në rast humbjeje ose dëmtimi të kartës mbajtësi ka detyrim ligjor të deklarojë atë brenda 5 ditëve pranë Inspektoratit Qendror”.
Në pjesën e poshtme shënohet: 	info@insq.gov.al
www insq.gov.al

Kjo kartg pérdoret vetém nga mbajtési i saj.
Né rast moskthimi, humbje ose démtimi té kartés,

mbatési ka detyrim ligjor ta deklarojé até
brenda 5 ditéve prané Inspektoratit Qendror

